钦定古今图书集成/方舆汇编/职方典/第1091卷 > 邵武府田赋考 通志府志合载
## 钦定古今图书集成/方舆汇编/职方典/第1091卷 > 邵武府田赋考 通志府志合载

府总

原额官、民学寺、田、园、池、地、塘、湖、洲、山、溪、港、潭、荡、河碓陂、圳渡、江坂涣埕、树林一万六十四顷六十七亩六分八釐一毫七丝。粮饷银六万六千九百四十二两五钱九分六釐九毫四丝九忽七微四纤八沙。本色米一万三千八百八石六斗六合二勺四抄九撮二圭五粟。内荒崩田一千五百四十二顷八亩七分八釐七毫五丝六忽，豁免银九千七百六两三钱九分二釐一毫八丝“二忽一微九纤三沙七尘一埃三渺五漠。” 豁免米三千二百九十四石六斗三升五合一勺六抄六撮六圭四粟。

实在官、民学寺、田、园、池、地、塘、湖、洲、山、溪、港等八千五百二十二顷五十八亩八分九釐四毫一丝四忽。粮饷银五万七千二百三十六两二钱四釐七毫六丝七忽五微四纤四沙二尘八埃六渺五漠。本色米一万五百一十三石四斗三升一合八抄二撮六圭一粟。

学租银三十四两五钱三分七毫。

寺租银三千三百四十三两五钱八分六釐五毫一丝五忽三微六纤。

应征“杉关关税银二千五百两。” 又各属县牙杂等税银三百一十四两八钱九分八釐。

邵武县

原额官民田地、塘四千七百七十顷六十五亩零，共征银二万八千四百三十一两九钱六分。丁口田地、山塘通共征银三万四千二百一十二两六钱七分。

起运各部正价并新增及派运水脚银一万五千四百二十一两八钱六分。起运钱粮明季解司，例佥现年里长帮解，所费不赀

皇清初沿之，偏累现役屡至消乏。顺治八年，司理何

棅署县事，谋诸绅衿，乃革佥解陋规，惟照粮均派。每民粮一石，输水脚银三分，粮不盈五石者并免，民以为便。续增一分六釐，又增一分二釐，要视解银多寡为损益。

上供颜料，向俱折色解省。自顺治十三年奉文，“各直省颜料俱照单开采，置本色物料，解京上用。” 守刘玉佩令李居一以经费钱粮不足，集绅衿里老公议，照粮乐助，每民正粮一石，输银五分八釐，本年征银，如数随估物值路费，给解官办买入京。十四年，县尉金启位回，因称蜡朱等件时价腾贵，始议增银二分。及巡检汪永运增至一钱零六釐外，令一百七十图现里各补帮。

贴银二两，较前额殆倍之矣。康熙七年，众以物值已贱，则增数宜除，具呈府郡守汪、县令王允舆请酌减二分六釐。计正粮一石，只输银八分。其二两出自现里者，概除之，民困少甦。然郡邑地瘠民贫，不事啇贾。比岁金生粟死，计田间收获以纳正赋，不给，重以乐输，得无惫乎？俟后物价若低，不累解官，所当为民建议悉捐者也。存留本省兵饷、俸工、驿站支发银一万八千七百九十两八钱一分。

本色米九千一百一十二石七斗二升，给省兵并本府镇兵月米。

秋粮米解省，旧例佥点粮殷，现里领解。一窃船脚使费、失水赔补等项，悉责解户中产立尽。顺治九年一百七十里佥控，院司檄下司理何棅议确，随酌定官解、民帮，每秋粮米本色一石，贴水脚银一钱五分，著为例，民甚便之。续奉文增解省米二千石，因议增水脚，每本色米一石，加银一钱。

万历四十六、七、八年间，派征每亩九釐，共银四千四百二十六两三钱七分。

顺治十二年奉文“课铁翎鳔、螺壳、牛角弦、箭、盔、刀、甲、胖袄，照依田米” 加增银三千四百一十一两二分。

顺治十三年为始，《颜料》、蜡茶照依田米加增银二百四十三两五钱一分。

顺治九年、十三、十六年，康熙元年，节次奉文“裁扣院、司、道、府、厅、县薪蔬、烛炭、帏褥、修宅家伙、迎送伞扇各役工食、廪膳暨裁府照磨、训导、驿丞、卫官俸银、吏书、驿站宾兴” 等项银二千一百六十七两九钱五分，仍解部充饷。

又归并永安所屯田五顷五亩五分，共征银五十四两七钱四分，本色米四十二石一斗六升外绅衿削免银五百五十八两九钱六分。顺治十四五年为始，奉文裁扣解部充饷，岁有增减外，匠班银一百三十三两二钱，征解逐年数目不同。

外附征寺租、酒税本县撙节、纸赎等项充饷银二千六百四十二两九钱五分。

光泽县

原额官民田地二千三十六顷九十八亩，内除荒芜田地九百五十四顷四十七亩，无征银五千九百六十一两九钱七分，实在田地一千八十二顷五十亩，共征银七千一百四十五两零。丁口田地原额通共征银一万五千五百三十二两五钱六分，内除荒芜无征银六千八百八十两七钱一分，实征银八千六百五十一两八钱四分。

起运各部正价并新增及派运水脚原额银六千二百四十三两八钱一分。内除荒芜免征，止照熟粮征解。

存留本省兵饷、俸工、驿站支发原额银九千二百八十八两七钱五分，内除荒芜免征，止照熟粮征解。

本色原额米四千六百九十五石三斗，内除荒芜无征米二千一十七石六斗九升，实征米二千六百七十七石六斗五升。照万历四十六、七、八年间派征，每亩九釐，共银一千八百七十一两九钱五分。

顺治十二年奉文“课铁翎鳔、螺壳、牛角弦、箭、盔甲、刀、胖袄照依田米加增” 银一千四百四十二两五钱四分。十三年为始，颜料、蜡茶照依田米加增银一百零二两九钱八分。

顺治九年、十三、十六年，康熙元年，节次奉文“裁扣院、司、道、府、厅、县蔬薪、烛炭、帏褥、修宅家伙、迎送伞扇各役工食、廪膳暨府照磨、训导、县丞、驿丞、卫官俸银、吏书工食、驿站宾兴” 等项银一千二百五十四两二钱七分，仍解部充饷。

“康熙二年春季，垦复一则民田” 二十顷七十三亩四分六釐九毫，应于五年起科。

“二年冬季，垦复一则民田” 一百顷二十一亩九釐七毫，应于六年起科。

八年冬季内，垦复官民田共七十二顷三十九亩六分，应于十一年起科。

又归并邵武卫屯田一十六顷七亩七分，征银一百七十三两三钱九分。内除荒芜田七顷二十八亩六分无征银七十九两六钱三分，实在田八顷十九亩，共征银九十三两七钱五分外，绅衿、吏承削免银二百一十九两四钱。顺治十四五年为始，奉文裁扣，解部充饷，岁有增减外，匠班银四十八两，征解逐年数目不同外，附征寺租、酒税、盐鉏、板枋、纸赎、陞科等项充

饷银九百三十七两一钱三分。

附征：杉关税额自万历年间每年征银七百三十三两三钱零，天启年间增至一千三百三十三两，崇祯年间续增至二千五百两。

顺治七年间开征，照续增二千五百两为额。其征税之官，俱经藩司详委各府县首领、佐贰等员。至顺治十六年，奉文归县征收。自开征以来，委官十分完不及四县，令则俱经征十分之六，每年解一千三百馀两。其坐征之处原在东关夫人庙，今移于西关杭川桥头。

泰宁县

官民田地一千三百八顷零二亩，共征银一万一千一百一十九两二钱九分。

《丁口》田地，通共征银一万三千六百四十五两二钱三分。

起运各部正价并新增及派运水脚银四千六百零一两七钱四分。

存留本省兵饷、俸工、驿站支发银九千零四十三两四钱九分。

原额派征每亩九釐，共银一千二百四十三两四钱。

顺治十二年奉文“课铁翎鳔、螺壳、牛角弦、箭、盔、刀、甲、胖袄照依田米加增” 银九百五十八两一钱八分。

顺治十三年为始，颜料、蜡茶照依田米加增银六十八两四钱。

顺治九年、十三、十六年，康熙元年，节次奉文“裁扣院、府、厅县薪蔬菜、帏褥、修宅家伙、迎送伞扇各役工食、廪膳暨吏书工食、驿站宾兴” 等项银九百二十六两一钱，仍解部充饷。

外，绅衿吏承削免银四百四十九两二钱五分。顺治十四、五年为始，奉文裁扣，解部充饷，岁有增减。

外匠班银五十四两，征解逐年不同。

外附征寺租、酒税本县撙节、纸赎等项充饷银五百六十八两九钱八分。

建宁县

原额官民田地一千九百四十九顷二亩，共征银一万四千二百八十四两二钱六分

《丁口》田地，通共征银一万七千四百九十七两。起运各部正价并新增及派运水脚银五千五百七十四两二钱六分。

存留本省兵饷、俸工、驿站支发银一万一千九百二十二两七钱四分。

原额派征每亩九釐，银一千八百四十两九钱六分。

顺治十二年奉文“课铁翎鳔、螺壳、牛角弦、箭、盔、刀、甲、胖袄照依田米加增” 银一千四百一十八两七钱。

顺治十三年为始，颜料、蜡茶照依田米加增银一百零一两二钱七分。

顺治九年、十三、十六年，康熙元年，节次奉文“裁扣院、司、道、府、厅、县薪蔬、烛炭、帏褥、修宅家伙、迎送伞扇各役工食、廪膳暨县丞、照磨、巡检卫官俸银、吏书工食、驿站宾兴” 等项银一千四百二十二两七钱一分，仍解部充饷。

又归并邵武、永安卫所屯田一百六十八顷五十二亩五分，共征银一千七百九十五两八钱外，绅衿吏承削免银三百八十一两九钱。顺治十四五年为始，奉文裁扣充饷，岁有增减外，匠班银五十七两六钱，征解逐年数目不同外，附征寺租、酒税、本县撙节、纸赎等项充饷银三百二十二两零二分。

府属屯田

原额屯田地一百八十九顷六十五亩八分三釐一毫，粮饷银二千二十三两九钱五分一厘二丝八忽三微三纤，本色米四十二石一斗六升。内荒芜田一十三顷二十九亩一厘二毫四丝，豁免银一百四十三两六钱九分一厘五毫八丝五忽五微。

实在田一百七十六顷三十六亩八分一厘八毫六丝，粮饷银一千八百八十两三钱五分九釐四毫四丝二忽八微三纤。本色米四十二石一斗六升。